આ બ્લોગપોસ્ટ પ્રકટ થયા પછી અમદાવાદ સહિત ગુજરાતભરમાંથી પ્રકાશિત થતા દૈનિક અખબાર ‘દિવ્ય ભાસ્કર’માં રવિવાર 6 ઑક્ટોબર 2013ના રોજ પહેલા પાને એક સ્ટોરી પ્રકાશિત થઈ તેનું મથાળું હતું ‘સાહિત્ય પરિષદની ચૂંટણીમાં ટીમ મોદીના સભ્યોની હાર’. ‘નંબર વન અખબાર’ ટાઇપ કર્યા વિના એક પણ દિવસ છાપું પ્રકાશિત ન કરનાર ‘દિવ્ય ભાસ્કર’ દૈનિકના પોલિટિકલ એડિટર જેવા રૂપાળા હોદ્દા પર કામ કરનાર ધીમંત પુરોહિતની બેશક આ એક વધુ ટેબલ સ્ટોરી હતી જેમાં તેમણે વિચાર-વિસ્તાર કરતા જણાવ્યું હતું કે પરિષદની મધ્યસ્થ સમિતિની ચૂંટણીમાં નરેન્દ્ર મોદીના સમર્થક એવા બે સભ્યો નામે દિનેશ દેસાઈ અને હર્ષદ પટેલની હાર થતાં પરિષદ પર કબજો જમાવવાનો તેમનો ઇરાદો ફળીભૂત થયો નથી.